जनमंथन, धौलपुर। धौलपुर विधानसभा उपचुनाव का उत्साह धौलपुर के आम मतादाताओं में जोरदार देखा गया। सुबह सात बजे से शुरू हुए मतदान के बाद शाम 4 बजे तक 69.04 फीसदी मतदान हो चुका है। मतदान केंद्रों पर बुरका पहनकर आने वाली महिलाओं की पहचान के लिए आंगनबाडी कार्यकर्ताओं की ड्यूटी लगाई गई है। इसके अलावा मतदान शांतिपूर्ण तरीके से सम्पन्न कराने के लिए कड़ी सुरक्षा व्यवस्था भी की गई है। धौलपुर उपचुनाव के लिए कुल 2100 पुलिस, होमगार्ड और अर्द्धसैनिक बल के जवान ड्यूटी पर तैनात हैं।